Presuda Suda (veliko vijeće) od 8. studenoga 2022. – Fiat Chrysler Finance Europe/Irska
(spojeni predmeti C-885/19 P i C-898/19 P)1
„Žalba – Državne potpore – Potpora koju je dodijelilo Veliko Vojvodstvo Luksemburg – Odluka kojom se potpora proglašava nespojivom s unutarnjim tržištem i nezakonitom te se nalaže njezin povrat – Porezno rješenje (tax ruling) – Prednost – Selektivnost – Načelo nepristrane transakcije – Referentni okvir – Primjenjivo nacionalno pravo – Takozvano ‚normalno’ oporezivanje”
Jezik postupka: engleski
Stranke
Žalitelji: Fiat Chrysler Finance Europe (zastupnici: N. de Boynes, avocat, M. Doeding, solicitor, M. Engel, Rechtsanwalt, F. Hoseinian, advokat, G. Maisto, A. Massimiano, avvocati, J. Rodríguez, abogado, M. Severi, avvocato, i A. Thomson, solicitor), Irska (zastupnici: M. Browne, A. Joyce i J. Quaney, agenti, uz asistenciju B. Dohertyja, BL, P. Gallagher, SC, i S. Kingston, SC)
Druge stranke u postupku: Veliko Vojvodstvo Luksemburg (zastupnici: A. Germeaux i T. Uri, agenti, uz asistenciju J. Brackera, A. Steichena i D. Waelbroecka, avocats), Europska komisija (zastupnici: P.-J. Loewenthal i B. Stromsky, agenti)
Izreka
Predmeti C-885/19 P i C-898/19 P spojeni su u svrhu donošenja presude.
Ukida se presuda Općeg suda Europske unije od 24. rujna 2019., Luksemburg i Fiat Chrysler Finance Europe/Komisija (T-755/15 i T-759/15, EU:T:2019:670).
Poništava se Odluka Komisije (EU) 2016/2326 od 21. listopada 2015. o državnoj potpori SA.38375 (2014/C, ex 2014/NN) koju je dodijelio Luksemburg u korist društva Fiat.
Obustavlja se postupak povodom žalbe u predmetu C-885/19 P.
Svaka stranka snosi vlastite troškove u predmetu C-885/19 P.
Europskoj komisiji nalaže se snošenje troškova postupka u predmetu C-898/19 P.
Europskoj komisiji nalaže se snošenje troškova prvostupanjskog postupka.
____________
1 SL C 45, 10. 2. 2020.
SL C 54, 17. 2. 2020.